02/11/2012 | Administración LocalMunicipal
Ferrol
Padroado Municipal de Deportes do Concello de Ferrol
Bases da convocatoria para Escolas Deportivas para a tempada 2012-2013

A presente convocatoria ten por finalidade a promoción de Escolas Deportivas, organizadas e realizadas por Clubs Deportivos do Concello de Ferrol, de carácter formativo e non competitivas. O obxecto da convocatoria e colaborar cos gastos derivados da realización das actividades das Escolas Deportivas. A contía total que se destina a esta finalidade será de 15.000 euros con cargo ao orzamento do ano 2012 e a partida presupostaria 0501-3410-48018. Poderán acceder a estas axudas os Clubs Deportivos inscritos no Rexistro do Patronato Municipal de Deportes. Os solicitantes deberán presentar a seguinte documentación: 4.1.- SOLICITUDE. Unha solicitude debidamente cumprimentada, modelo que se facilitará nas oficinas do Patronato Municipal de Deportes do Concello (Praza de Armas, s/n.15402 – Ferrol) no que figurarán, entre outros datos, a contía da axuda solicitada, así como o orzamento de ingresos e gastos do Club para o desenvolvemento da Escola Deportiva.4.2.- DOCUMENTACIÓN. Achegar xunto coa solicitude a seguinte documentación: ○ Autorización do Consello Escolar ou Dirección do Centro no caso de que a Escola Deportiva se organice nun Centro Educativo. ○ Memoria explicativa da actividade que realizará a Escola Deportiva na que se especifiquen: a.- Período de desenvolvemento das actividades. b.- Cadro horario de realización das mesmas. c.- Detalle das actividades deportivas que organiza. d.- Número de participantes e relación nominal, así como anos de nacemento. e.- Número de monitores-adestradores que estean ao fronte de cada unha, con expresión da titulación de cada un deles. Deberán entregar unha fotocopia do título deportivo. f.- Detalle por conceptos de ingresos e gastos da actividade durante a temporada 2012-13. No apartado de ingresos figurará a axuda solicitada. No de gastos, tanto para a valoración coma a xustificación da subvención, admitiranse soamente as partidas e os límites que a continuación se especifican: f.1.- GASTOS DE PERSOAL (monitores): máximo 120 euros/mes. f.2.- MATERIAL DEPORTIVO. a.- Escolas con 50 participantes ou inferior: máximo de 300 euros. b.- Escolas con máis de 50 participantes: máximo de 400 euros. f.3.- GASTOS DE ADMINISTRACIÓN. a.- Escolas con 50 participantes ou inferior: máximo de 200 euros. b.- Escolas con máis de 50 participantes: máximo de 250 euros. f.4.- SEGURO DE RESPONSABILIDADE CIVIL.4.3.- NÚMERO DE CONTA. Impreso selado pola entidade bancaria que corresponda, de conta na que figure o Club como titular e o seu número.4.4.- DECLARACIÓN XURADA. Declaración do club asinada polo seu Secretario co Vº e Prace do Presidente de non atoparse en ningún dos supostos de incapacidade e incompatibilidade para a percepción de subvencións ou axudas públicas e que os datos que se aportan no expediente de solicitude responden á realidade.4.5.- COMPROMISO DE COLABORACIÓN E DE USO DA LINGUAXE. Compromiso de publicitar a colaboración do Patronato Municipal de Deportes do Concello de Ferrol e de utilizar, preferentemente, o Galego como lingua vehicular. O Concello poderá pedir onde proceda a confirmación de todos os datos anteriores. As solicitudes acompañadas da documentación complementaria, de acordo co establecido na base anterior, presentaranse no Rexistro Xeral do Patronato Municipal de Deportes (Praza de Armas, s/n), en horario de atención ao público, e será de 15 días naturais a partir da publicación destas bases no BOP. a.- Número de participantes totais. (ata 15 puntos). b.- Titulación dos monitores-adestradores que impartan as ensinanzas. Non se terán en conta as titulacións que non presenten a fotocopia acreditativa compulsada. (Ata 5 puntos). c.- Titulación do coordinador responsable da escola deportiva. (Ata 5 puntos.) d.- Horario semanal e programa de actividades. (Ata 10 puntos). e.- Acreditación do nº de alumnos na Escola con algunha eiva física, psíquica ou sensorial. (Ata 5 puntos). f).- O gasto do seguro de responsabilidade civil será considerado ata unha contía máxima de 250 euros. O importe da subvención será proporcional á suma da puntuación obtida da aplicación do anterior baremo máis o importe do Seguro de Responsabilidade civil. No caso de que un club desenvolva máis dunha Escola, o baremo se lle aplicará independentemente a cada unha. En ningún caso o importe da axuda municipal poderá ser de tal contía que, en concorrencia con subvencións ou axudas doutras administracións e os ingresos propios da Escola Deportiva supere o custo das actividades a desenvolver polo beneficiario. O Patronato de Deportes do Concello, revisará os expedientes de solicitude e verificará que conteñen a documentación esixida. Se resulta que a documentación está incompleta ou defectuosa, requirirase ao solicitante para que no prazo de DEZ DÍAS HÁBILES a partir da data da notificación, achegue a documentación necesaria ou corrixa os defectos observados, facéndolle saber que, no caso de incumprimento, a súa solicitude arquivarase sen máis trámite. O estudio das solicitudes, seguimento das actividades, e de calquera incidencia que poida xurdir, corresponden a unha Comisión Técnica formada polos membros do Consello Executivo Permanente, os representantes das Federacións con representación no Patronato que non teñen representante no devandito Consello e o Director Xerente do Patronato. Esta Comisión Técnica terá en conta os criterios establecidos no baremo. A proposta de concesión da subvención elevarase á Xunta do Patronato Municipal de Deportes para a súa resolución. A concesión das axudas resolverase no prazo de dous meses, contados dende o remate da data fixada como último día para a presentación de solicitudes e a falta de pronunciamento municipal dentro do mesmo terá efectos desestimatorios. Se algunha das entidades que resultare subvencionada tivera pendenetes de abono débedas líquidas e esixibles co Patronato Municipal de Deportes do Concello de Ferrol, detraeráselle a cantidade adebedada do importe da subvención no momento de efectuar o seu pagamento para ingresala a favor do devandito Patronato. Aqueles que obteñan unha subvención quedan obrigados a: • Facilitar ás persoas que designe o Patronato a inspección e documentación da actividade (incluido xustificante de gastos, se así o esixira a Intervención do Patronato), así como observar as indicacións técnicas que lle fagan sobre o desenvolvemento das mesmas. • Insertar o escudo do Patronato en todo tipo de publicidade que se faga das actividades, facendo constar a colaboración do Patronato Municipal de Deportes. • Xustificar o emprego dos fondos recibidos mediante declaración xurada de que se realizaron as actividades descritas na memoria presentada. • Asímesmo, deberán presentar as facturas ou outros documentos xustificativos do 100 % da subvención aprobada, así como a xustificación dos pagos das devanditas facturas (mediante transferencias bancarias, extracto da conta corrente ou análogo). Unha vez aprobada a subvención, será notificada aos interesados a través do Patronato Municipal de Deportes. A data límite de presentación dos xustificantes non poderá exceder do 14 de xuño de 2013. A documentación necesaria para xustificar a subvención será a seguinte: ■ Facturas orixinais polo importe total dos da subvención concedida, ao abeiro do establecido no artigo 30.3 da Lei 38/2003 de 17 de novembro (Lei xeral de subvencións e o seu regulamento). Poderase xustificar con copias compulsadas sempre que previamente no orixinal se inclúa a seguinte dilixencia, asinada polo responsable. Dilixencia: En cumprimento da Lei 38/03 esta factura foi utilizada como Xustificante do gasto para a obtención da subvención de……… do ano…….” Asdo. ○ As facturas deberán conter os seguintes requisitos: a.- Nome, razón social e NIF ou CIF de quen emite a factura. b.- Nome, domicilio social e CIF e do club beneficiario da subvención. c.- Detalle dos servicios prestados, contía dos mesmos con expresión do IVE, se non están exentos. En caso de exención deberán presentar a certificación que xustifique a exención. ○ As facturas para a xustificación da subvención serán as emitidas en datas comprendidas entre o último trimestre de 2012 e as correspondentes ao primeiro semestre de 2013. ■ Xustificantes de pagamento das facturas. ○ No caso de pagamento por transferencia bancaria: xustificante bancario. ○ No caso de pagamento por cheque: extracto bancario e copia da matriz do talón. ○ Nos pagos en efectivo (ata un máximo de 1.000 euros) deberase explicar o motivo do mesmo. A intervención do Patronato Municipal de Deportes no caso de advertir que non está suficientemente xustificado dito pago en efectivo, suporá a non xustificación da subvención por esa cantidade. ■ Relación clasificada dos gastos da actividade, con identificación do acreedor do documento, o seu importe, data de emisión e no caso de pagamento, de acordo co artigo 75 do R. D. 887/2006 do regulamento da Lei 38/2003 Xeral de Subvencións. ○ Serán gastos subvencionables aqueles que deriven do funcionamento ordinario da entidade tales como subministros de enerxía, fichas federativas, seguros, material de oficina non inventariable, equipamentos deportivos non inventariables, equipacións). ○ Non son gastos subvencionables os gastos de adquisicións de material inventariable (ordenadores, vehículos, mobiliario de oficina e outros gastos que teñan unha duración superior a un (1) ano. ■ Recibís. Aceptaranse como xustificantes de gasto recibos de monitores, adestradores ou coordinador nos que figuren con claridade o nome e apelidos do receptor, o seu DNI, a cantidade percibida e o concepto da mesma, así coma a retención a aplicar. ■ Declaración do Club, asinada polo Secretario co Vº e Prace do Presidente, na que se exprese, baixo a súa responsabilidade, non ter débedas nin co Patronato Municipal de Deportes nin co Concello de Ferrol e ter cumprido o programa de actividades. ■ Declaración do Club, asinada polo Secretario co Vº e Prace do Presidente, das subvencións ou axudas obtidas, se é o caso, ou de non ter recibida. ■ Designación da conta bancaria na que se efectuará o ingreso, segundo as normas establecidas pola Tesourería Municipal (www.ferrol.es) (Administración. Sección: Trámites. Designación de conta bancaria comunicación de datos bancarios) axuda algunha con idéntica finalidade. ■ A xustificación presentarase antes do 15 de xuño do ano 2013. O importe dos gastos xustificados deberá alcanzar polo menos o importe da subvención. De non cumprirse algún dos requisitos anteriormente mencionados darase un prazo de 10 días hábiles, para achegar a documentación que sexa precisa. Vencidos os prazos e prórrogas que se establecen na presente base sen que o beneficiario da subvención achegase a correspondente documentación, a devandita subvención entenderase automaticamente anulada. Para o non previsto nas presentes bases estarase ao disposto: • Lei 7/1985, de 2 de abril, Reguladora das Bases do Réxime Local (arts.21, 22, 33, 34 88, 92 y 127). • R. D. Leg 2/2004, de 5 de marzo, polo que se aproba o Texto Refundido da Lei Reguladora das Facendas Locais. (arts.213 y ss.). • R. D. 500/1990, do 28 de decembro, de desenvolvemento do capítulo I do título VI da Lei 39/1988. • R. D. 1174/1987, de 18 de setembro, polo que regulase o Réximen Xurídico dos HCN (art.4). • Ley 38/2003, de 17 de novembro, Xeral de Subvencións. • Decreto do 17 de xuño de 1955, polo que se aproba o Regulamento de Servizos das Corporacións Locais. • Real Decreto 2568/1986, de 28 de novembro, polo que see aproba o Regulamento de Organización, Funcionamento e Réxime Xurídico das Entidades Localis. • Bases de Execución do orzamento: bases 103 a 107. • Lei de Subvencións de Galicia. Lei 9/2007. • Bases reguladoras para a convocatoria de subvencións destinadas a entidades cidadás e cidadanía en xeral. • Resolución do 2 de xuño de 2008 da IGAE, polo que se fai público o Acordo do C. M. de 30 de maio. Ferrol, 24 de outubro de 2012. Susana Martínez Galdós Presidenta delegada